
A körbe írt szavak - Karinthy Frigyes A cirkusz című novellájáról

A körbe írt szavak
Karinthy Frigyes A cirkusz című novellájáról
Words written in a circle
On Frigyes Karinthy’s short-story entitled A cirkusz
Karinthy Frigyes 1915-ben kiadott A cirkusz című novellájának értelmezésére vállalkozik ez a dolgozat. Kutatásom során azt vizsgálja, hogy a cím értelmezése hogyan tudja a novella egészének a megértését újabb és újabb irányokból előmozdítani. A cím értelmezésében kulcsfontosságú szerepet kapott a latin kifejezés geometrikus szemantikája.
Ilyen olvasási lehetőség például a novella atmoszférájának és cselekménytereinek poétikai vizsgálata. A címből kiinduló másik lehetséges értelmezés a cirkuszi előadásmódhoz tartozó maszkok jelenlétének és tropológikus olvasatának vizsgálata. A maszkhoz kapcsolódó gondolategyüttes egy harmadik interpretációs lehetőséghez is társítható, amely a novella keletkezésével egyidőben nagy hatást gyakorló freudiánus álomtartalomban jelölhető meg. Így a tudatos és a tudatalatti tartalmak felfoghatóvá válnak a maszk előtteseként és mögötteseként is. A dolgozat negyedik értelmezési kínálata a halál vagy feltámadás ellentétét hordozó karneváli rítus lehetőségében rejlik, mely a címben foglalt cirkusz szó olvasásakor a befogadóban ébredő lehetséges prekoncepciók egyikeként a bohóc Bahtyin-féle értelmezésén keresztül vethet új fényt a címre, és magára a novellára is.



